Înscrierea la creşă sau la grădiniţă începe luni, 26 mai, şi se încheie în14 iunie - prima etapă, potrivit metodologiei şi calendarului elaborate de Ministerul Sănătăţii.
La creșă pot fi înscriși copiii care au între trei luni și trei ani, iar la grădiniță cei care au vârste cuprinse între trei și șase ani.
ISJ Timiș a publicat și cererea-tip de înscriere la creșă. Aceasta poate fi văzută AICI.
Părinții pot trece, în cererea-tip de înscriere, trei opțiuni cu privire la unitatea de învățământ pe care o preferă.
În 14 iunie se vor afişa listele copiilor înscrişi şi locurile libere după prima etapă de înscriere.
Cea de-a doua etapă de înscriere este cuprinsă între 17 iunie şi 5 iulie, la această din urmă dată fiind anunţate listele copiilor înscrişi şi locurile rămase libere.
Între 19 şi 29 august are loc etapa de ajustări - înscrierea copiilor care nu au fost înscrişi în primele două etape şi care nu au participat la înscriere.
Pe 30 august se vor afişa listele copiilor înscrişi şi numărul de locuri libere după etapa de ajustări, conform Agerpres.